Neuvoston direktiivi 94/8/EY, annettu 21 päivänä maaliskuuta 1994, direktiivin 78/660/ETY muuttamisesta ecuina ilmaistujen rahamäärien tarkistamista koskevilta osin



Virallinen lehti nro L 082 , 25/03/1994 s. 0033 - 0034

Suomenk. erityispainos Alue 17 Nide 1 s. 0121

Ruotsink. erityispainos Alue 17 Nide 1 s. 0121



NEUVOSTON DIREKTIIVI 94/8/EY, annettu 21 päivänä maaliskuuta 1994, direktiivin 78/660/ETY muuttamisesta ecuina ilmaistujen rahamäärien tarkistamista koskevilta osin EUROOPAN UNIONIN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon perustamissopimuksen 54 artiklan 3 kohdan g alakohdan nojalla, yhtiömuodoltaan tietynlaisten yhtiöiden tilinpäätöksistä 25 päivänä heinäkuuta 1978 annetun neljännen neuvoston direktiivin 78/660/ETY (1), ja erityisesti sen 53 artiklan 2 kohdan, ottaa huomioon komission ehdotuksen, sekä katsoo, että direktiivin 78/660/ETY 11 ja 27 artiklassa ja direktiivin 83/349/ETY (2) 6 artiklassa, jossa viitataan ensin mainittuun direktiiviin, sekä direktiivin 84/253/ETY (3) 20 ja 21 artiklassa säädetään taseen loppusummalle ja nettoliikevaihdolle ecuina ilmaistut raja-arvot, joiden alittuessa jäsenvaltiot voivat myöntää eräitä poikkeuksia näiden direktiivien säännöksistä, direktiivin 78/660/ETY 53 artiklan 2 kohdan mukaan neuvosto komission ehdotuksesta arvioi joka viides vuosi kyseisessä direktiivissä ecuina ilmaistut rahamäärät ja tarvittaessa muuttaa niitä yhteisön talouskehityksen ja rahaolojen kehityksen perusteella, tähän päivään mennessä neuvosto on direktiivin 78/660/ETY 53 artiklan 2 kohdan mukaisesti muuttanut kaksi kertaa kyseisiä rahamääriä direktiivillä 84/569/ETY (4) ja 90/604/ETY (5), kolmas viisivuotiskausi päättyi 24 päivänä heinäkuuta 1993 ja kyseisten rahamäärien tarkistaminen on siten perusteltua, ja viiden viimeisen vuoden aikana ecu on osittain menettänyt reaaliarvoaan; yhteisön talouskehityksen ja rahaolojen kehityksen perusteella ecuina ilmaistujen rahamäärien lisääminen on välttämätöntä, ON ANTANUT TÄMÄN DIREKTIIVIN: 1 artikla 1. Muutetaan direktiivin 78/660/ETY 11 artikla seuraavasti: - korvataan ensimmäisessä luetelmakohdassa sanat "taseen loppusumma: 2 000 000 ecua" sanoilla "nettoliikevaihto: 2 500 000 ecua", - korvataan toisessa luetelmakohdassa sanat "nettoliikevaihto: 4 000 000 ecua" sanoilla "nettoliikevaihto: 5 000 000 ecua". 2. Muutetaan direktiivin 78/660/ETY 27 artikla seuraavasti: - korvataan ensimmäisessä luetelmakohdassa sanat: "taseen loppusumma: 8 000 000 ecua" sanoilla "taseen loppusumma: 10 000 000 ecua", - korvataan toisessa luetelmakohdassa sanat "taseen loppusumma 16 000 000 ecua" sanoilla "taseen loppusumma 20 000 000 ecua". 3. Edellä tehty ecuina ilmaistujen rahamäärien muuttaminen muodostaa direktiivin 78/660/ETY 53 artiklan 2 kohdassa tarkoitetun viisivuosittaisen tarkistuksen. 2 artikla Ecun vasta-arvo kansallisessa valuutassa lasketaan 21 päivänä maaliskuuta 1994 kurssin mukaan, sellaisena kuin se on julkaistuna Euroopan yhteisöjen virallisessa lehdessä. 3 artikla 1. Jäsenvaltioiden, jotka aikovat käyttää hyväkseen direktiivin 78/660/ETY 11 ja 27 artiklassa, sellaisena kuin direktiivi on muutettuna tällä direktiivillä, säädettyä valintaoikeutta, on saatettava tämän direktiivin noudattamisen edellyttämät säädökset voimaan direktiivin julkaisemisen jälkeen. Niiden on ilmoitettava tästä komissiolle viipymättä. 2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3. Jäsenvaltioiden on toimitettava komissiolle ne kansalliset säännökset, jotka ne ovat antaneet tai antavat tässä direktiivissä tarkoitetuissa kysymyksissä. 4 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä 21 päivänä maaliskuuta 1994. Neuvoston puolesta Puheenjohtaja Y. PAPANTONIOU (1) EYVL N:o L 222, 14.8.1971, s. 11. Direktiivi sellaisena kuin se on viimeksi muutettuna direktiivillä 90/605/ETY (EYVL N:o L 317, 16.11.1990, s. 60). (2) EYVL N:o L 193, 18.7.1983, s. 1 (3) EYVL N:o L 126, 12.5.1984, s. 20 (4) EYVL N:o L 314, 4.12.1984, s. 28 (5) EYVL N:o L 317, 16.11.1990, s. 57